A BIZOTTSÁG 2009/56/EK IRÁNYELVE
(2009. június 12.)
a belvízi hajókra vonatkozó műszaki követelmények megállapításáról szóló 2006/87/EK európai parlamenti és tanácsi irányelv módosításáról szóló 2008/126/EK irányelvnek az átültetés időpontja tekintetében történő helyesbítéséről
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről szóló, 2006. december 12-i 2006/87/EK európai parlamenti és tanácsi irányelvre (1) és különösen annak 20. cikke (1) bekezdésére,
mivel:
(1)
A belvízi hajókra vonatkozó műszaki követelmények megállapításáról szóló 2006/87/EK európai parlamenti és tanácsi irányelv módosításáról szóló, 2008. december 19-i 2008/126/EK bizottsági irányelv (2) 2. cikkének megfelelően a tagállamok kötelesek 2008. december 30-i hatállyal átültetni a 2008/126/EK irányelvet.
(2)
Technikai okokból az adott időpontig a 2008/126/EK irányelvet nem tették közzé a Hivatalos Lapban. Ezért a 2008/126/EK irányelvet a hatálybalépés időpontja tekintetében helyesbíteni kell.
(3)
A 2006/87/EK irányelv módosításait a lehető leghamarabb végre kell hajtani a verseny torzulásának és az eltérő biztonsági szintek kialakulásának a megelőzése érdekében. A 2008/126/EK irányelv 2009. január 31-i közzétételét követően ésszerű határidőt kell megadni az irányelv átültetésére.
(4)
Az ebben az irányelvben előírt intézkedés összhangban van a belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről szóló, 1991. december 16-i 91/672/EGK tanácsi irányelv (3) 7. cikkében említett bizottság véleményével,
ELFOGADTA EZT AZ IRÁNYELVET:
1. cikk
A 2008/126/EK irányelv 2. cikkének első bekezdésében a „2008. december 30.” időpont helyébe „2009. június 30.” lép.
2. cikk
Ennek az irányelvnek a 2006/87/EK irányelv 1. cikkének (1) bekezdésében említett belvízi utakkal rendelkező tagállamok a címzettjei.
Kelt Brüsszelben, 2009. június 12-én.